A BIZOTTSÁG 438/2008/EK RENDELETE
(2008. május 21.)
egyes elnevezéseknek az oltalom alatt álló eredetmegjelölések és földrajzi jelzések nyilvántartásából való törléséről (Löwensteiner Mineralquelle (OEM), Bad Niedernauer Quelle (OEM), Kisslegger Mineralquelle (OEM), Teinacher Mineralquellen (OEM), Lieler Quelle (OEM), Gemminger Mineralquelle (OEM), Überkinger Mineralquellen (OEM))
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 12. cikke (1) bekezdésére,
mivel:
(1)
Az 510/2006/EK rendelet 12. cikke (2) bekezdésének második albekezdésével összhangban és 17. cikkének (2) bekezdése alapján a Bizottság az Európai Unió Hivatalos Lapjában közzétette (2) Németország kérelmét a „Löwensteiner Mineralquelle”, a „Bad Niedernauer Quelle”, a „Kisslegger Mineralquelle”, a „Teinacher Mineralquellen”, a „Lieler Quelle”, a „Gemminger Mineralquelle” és az „Überkinger Mineralquellen” elnevezés bejegyzésének törlésére.
(2)
A Bizottsághoz nem érkezett az 510/2006/EK rendelet 7. cikke szerinti kifogás, ezért indokolt az említett elnevezések bejegyzését törölni.
(3)
A fentiekre való figyelemmel indokolt a szóban forgó megnevezéseket törölni az oltalom alatt álló eredetmegjelölések és földrajzi jelzések nyilvántartásából.
(4)
Az e rendeletben foglalt intézkedések összhangban vannak az oltalom alatt álló földrajzi jelzések és eredetmegjelölések állandó bizottságának véleményével,
ELFOGADTA EZT A RENDELETET:
1. cikk
Az e rendelet mellékletében szereplő megnevezések bejegyzése törlésre kerül.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. május 21-én.